01/08/2017 | Administración LocalMunicipal
Curtis
Aprobación definitiva do Plan económico-financeiro 2017-2018

O Pleno desta Corporación, en sesión ordinaria celebrada o día 2 de xuño de 2017, acordou a aprobación do Plan Económico-financeiro do Concello de Curtis para os exercicios 2017-2018. O edicto de aprobación inicial publicouse no BOP núm.108 de 9.06.2017. Transcorrido o prazo de exposición ao público previsto no citado edicto sen que se presentasen reclamacións, publícase a continuación o contido do Plan económico-financeiro 2017-2018, en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira. PLAN ECONÓMICO FINANCIERO 2017-2018 DO CONCELLO DE CURTIS CAUSA: INCUMPRIMENTO DO PRINCIPIO DE ESTABILIDADE ORZAMENTARIA E DA REGRA DO GASTO NA LIQUIDACION DO ORZAMENTO DE 2016. Don Javier Fco. Caínzos Vázquez, alcalde do Concello de Curtis formula a presente proposta de Plan Económico-Financeiro a fin da súa consideración aos efectos de dar cumprimento ao establecido no artigo 21 da Lei Orgánica 2/2012. PRIMEIRO.–Aprobada a liquidación do orzamento do exercicio 2016, e conforme se recolle nos informes da Intervención incorporados ao expediente de aprobación da liquidación orzamentaria do exercicio 2016 dos que se deu conta ao Pleno, o resultado da mesma foi de: 1.º. Incumprimento do obxectivo de estabilidade orzamentaria, cun déficit de -535.899,29 €. 2.º. Incumprimento da regra do gasto, cun total gasto computable de 2.291.143,16 €, excedendo en 590.754,42 € o límite computable máximo. PRIMEIRO.–O artigo 21 da Ley Orgánica 2/2012, de estabilidade orzamentaria e sostenibilidade financeira (según texto de decembro de 2013), indica: “1. En caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e o seguinte o cumprimento dos obxectivos ou da regra de gasto, co contido e alcance previstos neste artigo.2. O plan económico-financeiro conterá como mínimo a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos.3. En caso de estar incursos en Procedemento de Déficit Excesivo da Unión Europea ou doutros mecanismos de supervisión europeos, o plan deberá incluír calquera outra información adicional esixida.” SEGUNDO.–O artigo 9.2 da Orden HAP/2105/2012 modificado por la Orden HAP/2082/2014 di: “Cando se dean as circunstancias previstas na Lei Orgánica 2/2012, do 27 de abril, a Corporación Local aprobará un plan económico-financeiro que, ademais do previsto no artigo 21.2 da mencionada Lei Orgánica, conterá, polo menos, a seguinte información: a) As medidas correctoras aprobadas, cuantificadas e fundamentadas, sinalando a data da súa implementación. Estas medidas deberán ser coherentes coa variación interanual das súas previsións orzamentarias respectivas. b) A estimación e xustificación dos axustes de contabilidade nacional e a coherencia co límite de gasto non financeiro, calculado na forma que establece a regra do gasto. c) A evolución da débeda, o cumprimento do límite de débeda, as magnitudes de aforro bruto e neto, a estimación dos saldos de tesouraría, o exceso de financiamento afectado e o remanente de tesouraría para gastos xerais.” De conformidade coa norma, o PEF será presentado, no prazo máximo de un mes dende que se constate o incumprimento, ante o Pleno da Corporación, quen deberá aprobalo no prazo máximo de dous meses dende a súa presentación e a súa posta en marcha non pode exceder de tres meses dende a constatación do incumprimento. Ademais, remitirase para o seu coñecemento á Comisión Nacional de Administración Local, e se lle dará a mesma publicidade que a establecida polas leis para os Orzamentos da entidade. FUNDAMENTO DA PRESENTACIÓN DO PLAN De conformidade co indicado no artigo 21.1 da lei Orgánica 2/2012, do 27 de abril, de Estabilidade Orzamentaria e Sostenibilidade Financeira, constátase o incumprimento do obxectivo de estabilidade orzamentaria así como do límite da regra de gasto na liquidación do orzamento do exercicio de 2016. ÁMBITO SUBXECTIVO O Plan Económico-Financeiro pretende corrixir a situación de inestabilidade do Concello de Curtis, na medida en que esta entidade carece de Organismos Autónomos, Sociedades Públicas e / ou Fundacións. FASES 1.ª fase. –Análise e diagnóstico da situación económica e financeira actual; onde se analizan as magnitudes descritas na Orde HAP/2082/2014 que modifica a HAP/2105/2012, e outras que se consideran pertinentes para detectar os motivos do incumprimento.2.ª fase. –Definición de obxectivos a alcanzar; o obxectivo que se pretenden obter co presente PEF é que o Concello alcance niveis de cumprimento das magnitudes económico- financeiras que permitan valorar positivamente a situación económica da entidade.3.ª fase. –Estratexias de Actuación e medidas a adoptar: Por esta Alcaldía proponse as principias medidas que se deberían levar a cabo para corrixir a situación, cunha cuantificación do efecto que a súa adopción tería na economía da entidade, con indicación dos obxectivos a acadar coa aplicación do Plan en relación coa necesidade/capacidade de financiamento, límite do gasto e nivel de débeda; Con esta información a Alcaldía, como órgano propoñente, e o Pleno do Concello, como órgano competente para a súa aprobación, deberían de ter a suficiente información para a adopción do acordo definitivo de contido do citado Plan. Finalizado a análise, o PEF pode consistir na simple constatación do incumprimento e a súa subsanación no propio exercicio, ou ben, nunha relación de medidas tendentes a incrementar ingresos e/ou a diminuír gastos implicando a asunción de importantes reformas estruturais.4.ª fase. –Posta en marcha do Plan Económico-Financeiro.5.ª fase. –Control e Seguimento do Plan. Considérase necesario determinar cal é a situación económica do Concello de Curtis para logo analizar os motivos de incumprimento do obxectivo de estabilidade orzamentaria e da regra do gasto.1.1.–SITUACIÓN ACTUAL E MAGNITUDES ECONÓMICAS. Como se pode apreciar xa nos antecedentes expostos, a evolución do incumprimento do obxectivo de estabilidade orzamentaria do Concello presenta os seguintes datos de necesidade de financiamento: Das liquidacións anteriores, a que ofrece unha cifra máis dispar, sacando o propio exercicio 2016, e a do ano 2015. A explicación é que naquel se partíu duns ingresos non financeiros (cap.1 a 7) de 7.366.668,41 € fronte aos 3/4 millóns dos outros exercicios. Esta sobreexecución ven dada pola recadación extraordinaria levada a cabo pola Depuración Provincial polo concepto de ocupación de empresas subministradoras (900.000 €); así mesmo tamén se explica polo expediente de depuración que se tramitou e contabilizou no ano 2015, que supuxo a aplicación de “ingresos pendentes de aplicación” por un total de 1.193.451,83 € (aínda que esta cifra se vira logo mermada polo pertinente axuste derivado deste expediente). Esta tendencia negativa, tamén se plasma no incumprimento da regra do gasto na liquidación do exercicio 2016, na que se supera a porcentaxe sinalada no acordo do Goberno (Boletín Oficial Cortes Xerais de 15/07/2015) segundo o cal o obxectivo para o período 2016-2018 é: Polo que respecta aos obxectivos de débeda pública en termos de PIB, a Lei Orgánica de Estabilidade Orzamentaria e Sostenibilidade Financeira indica que o cumprimento destes obxectivos se concretan nos límites de autorización para realizar operacións de endebedamento; así a fin de garantir a capacidade para a financiación de compromisos de gastos presentes e futuros, as entidades locais deben presentar un volume de débeda viva inferior ao 110% dos ingresos correntes liquidados no exercicio anterior, en termos consolidados e de aforro neto positivo na liquidación do exercicio anterior. Neste sentido a liquidación do exercicio de 2016 arroxa a seguinte magnitude: Por tanto, a entidade presenta un aforro neto positivo. En canto ao nivel do endebedamento, do informe da Intervención á liquidación do orzamento de 2016 extráense o seguinte O artigo 53.2 do TRLRFL limita a concertación das operación de crédito a LP, de modo que o volume do capital vivo non pode exceder do 110% dos ingresos correntes liquidados no exercicio anterior. A DF 31.ª da LPGE do 2013 –con vixencia indefinida- limita este requisito no 75% dos ingresos correntes liquidados. En canto ao Remanente de Tesourería (2.397.573,97 €), obsérvase que se segue a tendencia do ano anterior. Hai que recordar que dente a liquidación do exercicio 2015 os datos que arroxa o RT son máis reais, xa que antes figuraban uns cobros e uns pagos pendentes de aplicación desorbitados, situación esta que se corrixiu mediante o oportuno expediente de depuración que se tramitou no 2015. REMANENTE DE TESOURERÍA: 1.–FONDOS LÍQUIDOS. 2.254.020,76 € 2.–DEREITOS PENDENTES DE COBRO. 878.616,74 € (+) Do Orzamento de ingresos. Orzamento corrente. 731.019,86 € (+) Do Orzamento de ingresos. Orzamentos pechados. 100.548,23 € (+) De Operacións non orzamentarias. 47.048,65 € 3. OBRIGAS PENDENTES DE PAGAMENTO. 628.489,46 € (+) Do Presuposto de Gastos. Orzamento corrente. 551.494,28 € (+) Do Presuposto de Gastos. Orzamentos Pechados. 198,84 € (+) De Operacións non Orzamentarias. 76.796,34 € 4. PARTIDAS PENDENTES DE APLICACIÓN. 15.154,19 € (-) Cobros realizados pendentes de aplicación definitiva. 4.660,51 € (+) Pagamentos pendentes de aplicación. 19.814,70 € I. REMANENTE DE TESOURERÍA TOTAL (1+2-3+4). 2.519.302,23 € II. SALDOS DE DUDIDOSO COBRO. 95.525,09 € III. EXCESO DE FINANCIAMENTO AFECTADO. 26.203,17 € IV. REMANENTE DE TESOURERÍA PARA GASTOS XERAIS (I-II-III). 2.397.573,97 € Por último, e para completar a diagnose da situación actual, é imprescindible facer referencia á situación da tesourería, observándose unha situación de liquidez que permite cumprir con carácter xeral o PMP, resultando os seguintes datos do PMP do 4T/2016: Ratio operacións pagadas: -13,37 Importe pagos realizados: 1.193.319,63 € Ratio operacións pendentes: -25,72 Importe pagos pendentes: 538.897,30 € PMP: -17,21 días 1.2. CAUSAS, DIAGNOSE E PREVISIÓN TENDENCIAL Para a verificación do cumprimento do obxectivo de estabilidade orzamentaria póñense en relación, en termos SEC, os ingresos e os gastos non financeiros, isto é, dos cap I ao VII do estado de ingresos e cap I, II, III, IV, VI e VII do de gastos, de tal xeito que si o resultado é igual ou positivo se estará en “estabilidade” pero, si pola contra, é negativo, resulta un equilibrio e necesidade de financiamento que, leva consigo a remisión do correspondente informe. Para saber onde se atopa a causa principal do incumprimento faise un resumo dos datos que arroxaron as tres últimas liquidacións, neste primeiro cadro sen axustes SEC: Procédese ao análise fragmentado de cada un dos capítulos, atendendo aos principais recursos por figuras impositivas ou transferencias correntes periódicas ou que fan referencia a servizos de prestación continua: 1.2.1. ANÁLISE DOS INGRESOS A evolución dos DRN de impostos directos é positiva, en xeral, ao longo dos exercicios obxecto de análise. As cantidades liquidadas en concepto de ICIO experimenta un notable incremento en 2016 respecto de 2015. Non obstante este ingreso pode variar dun exercicio a outro e de xeito alleo a vontade do Concello. (*) No total liquidado considéranse todos os conceptos do capítulo 3, pero só se especifican os máis significativos. As cifras totais tan dispares, nalgún dos conceptos, entre os exercicios explícase pola contabilización da recadación extraordinaria levada a cabo pola Deputación e polo expediente de depuración ao que se fixo referencia ao inicio deste documento. Polo tanto as cifras do 2015 nos serven como comparativa. A isto habería que engadir que antes do 2016 contabilizábase a taxa polo servizo de auga, que ven sendo prestado por unha concesionaria mediante contrato de xestión de servizo, pero neste exercicio optouse por obviala xa que non supoñía un ingreso nin un custe real. Salvo as transferencias provintes do Estado e no concepto de “outros”, no resto dos conceptos a evolución dos DRN do capítulo 4 de transferencias correntes véñense incrementando. O importe dos intereses de depósitos reducíronse no 2016 por mor da baixada do valor do diñeiro, o que repercute no pago de intereses por parte das entidades bancarias. A información que ofrece este cadro comparativo dos dereitos liquidados no capítulo 7 de transferencias de capital non é significativa por sí mesma, senón que debe ser analizada xunto coa liquidación dos gastos do capítulo 6 (inversións reais) ao tratarse de ingresos finalistas. Non obstante observamos que a cantidade en 2016 provinte da Deputación é moi inferior aos dos anos anteriores, xa que as previsións definitivas son de 472.727,36 €, pero a súa análise farase coa comparativo co cap. VI.1.2.2. ANÁLISE DOS GASTOS Neste apartado de custes de persoal, como se pode apreciar, houbo incrementos na evolución de custes en materia de persoal. Estes explícanse polas diferentes brigadas financiadas por outras administracións. Así mesmo hai que sinalar que moito do persoal tamén está financiado con carácter ata o de agora permanente, tamén con achegas doutras administracións (GES, orientadora laboral, servizos sociais, CIM.) A cantidade que se reflexa en 2015 en concepto de materiais e subministros está afectada por aquel expediente de depuración. No exercicio 2015 729,93 se derivan do expediente de depuración, polo que reais serían 55,10 €. Os importes recoñecidos en concepto de transferencias correntes (cap 4 de gastos) víronse incrementados, con carácter xeral, en 2016. Como xa se indicaba ao tratar os ingresos por transferencias capital (capítulo VII de ingresos), estes deben ser analizados xunto cos obtidos polos gastos do capítulo 6 (investimentos), pois unha importante parte destes últimos están financiados ao 100% con subvencións finalistas Por este motivo é importante que a execución dos gastos de capital sexa simultánea coa obtención dos ingresos que os financian. En caso contrario, atopariamonos nunha situación de desequilibrio, provocada polo recoñecemento do gasto, mentres que os ingresos que os financian non se liquidan no mesmo exercicio. Partindo deste cadro, observamos que nos exercicios 2014 e 2016 a diferencia entre as ORN no capítulo 6 de gastos (investimentos) e os DRN no capítulo 7 de ingresos (transferencias capital que financian estes investimentos) son importantes. Pero mentres que no ano 2014 non supuxo un problema para acadar a estabilidade, xa que se vería compensado polas cifras dos outros capítulos, no ano 2016 foi determinante, xa que se non se daría este desfase se se chegaran a dereitos recoñecidos os créditos definitivos. En conclusión, neste ano 2016, este feito reflíctese na estabilidade orzamentaria, provocando un desaxuste entre os recursos e os empregos non financeiros, ou o que é o mesmo, unha necesidade de financiamento, pois non debemos esquecer que un alto porcentaxe dos investimentos son financiados con fondos finalistas doutras administración.1.2.3. ANÁLISE DOS AXUSTES LEVADOS A CABO EN 2016 NO CÁLCULO DA ESTABILIDADE ORZAMENTARIA Sinalar que no cálculo da estabilidade orzamentaria ademais de poñer en relación os recursos e empregos non financeiros, teñen vital importancia os axustes SEC, coa finalidade de adecuar o cálculo do obxectivo de estabilidade en termos de contabilidade nacional, para o que é necesario realizar unha serie de axustes debido ás diferencias metodolóxicas entre a contabilidade nacional e os sistemas contables da administración local. Destes datos, obsérvase que no 2016 pártese duns gastos non financeiros superior aos ingresos, o que non ocorría nos exercicios anteriores. Polo tanto, partindo que no 2016 temos unha situación inicial de déficit de -266.287,21 €, logo dos axustes a situación se complica máis. Vamos a analizar estes axustes. – Axuste dos cap.1 a 3 é á baixa xa que os DR son superiores á recadación en – 187.743,82 €. A diferencia entre os DR e o recadado é moi significativa respecto dos exercicios pechados (DRN: 160.622,29 € fronte aos 22.528,37 € recadados), de ahí que a cifra deste axuste sexa tan elevada. – Reintegro PIE 2008/2009/2013 por importe de 23.673,67 €. Non presenta ningunha particularidade, e se excede sustancialmente respecto dos exercicios anteriores é porque se engade en 1026 o reintegro do PIE DO 2013. – Transferencias cap.4 e 7 por importe de -176.635,65 €. Neste apartado o axuste será positivo cando as OR do ente pagador son maiores que os dereitos liquidados no ente perceptor, en caso contrario o axuste sería negativo. Esta cantidade negativa ven dada polos importes consignados nos DR, fronte aos dereitos efectivamente recadados. – Expedientes de recoñecemento extraxudiciais de crédito por importe de 70.396,04 €. Tampouco presenta ningunha particularidade.1.2.4. ANÁLISE DO INCUMPRIMENTO DA REGRA DE GASTO. A liquidación do exercicio 2016 non cumpre coa regra de gasto, pois o gasto computable derivado da liquidación ascende a 2.291.143,15 €, importe que é superior ao límite do gasto non financeiro que ascende a 1.700.388,73 €. O exceso cífrase en 590.754,42 €. A razón de ser desta situación ven dada polo incremento dos empregos non financeiros xa dende o exercicio de 2015, pero mentres que nese ano veuse corrixida a situación co axuste do expediente de depuración, dito axuste non existe no ano 2016 o que provoca ese exceso de gasto computable. O obxectivo que se pretenden obter co Plan económico – financeiro é que o Concello alcance niveis de cumprimento das magnitudes económico- financeiras que permitan valorar positivamente a situación económica da entidade. A tal fin, debe conseguirse que: – O aforro neto siga sendo positivo – O Remanente de Tesourería siga sendo positivo. – O resultado orzamentario siga sendo positivo. – O Nivel de endebedamento non supere os límites marcados legalmente para cada exercicio. – A estabilidade orzamentaria arroxe unha situación de equilibrio ou de superávit (capacidade de financiamento). – Se cumpra coa Regra do Gasto. Da análise das magnitudes indicadas, a regra fiscal que o PEF debe corrixir é a inestabilidade orzamentaria, eliminado o déficit e procurando o equilibrio ou superávit; para isto non se pode obviar a importancia dos axustes SEC a realizar no análise do cumprimento do principio de estabilidade orzamentaria. Nesta fase, proponse as principais medidas que se deberían de levar a cabo para corrixir a situación, cunha cuantificación do efecto que a súa adopción tería na economía da entidade, con indicación dos obxectivos a acadar coa aplicación do Plan en relación coa necesidade/capacidade de financiamento. Se entende que o incumprimento ven motivado fundamentalmente por: – O maior importe dos DRN (cap 1-5) 3.407.046,28 €, sobre os ORN (cap 1-4) 2.987.693,40 €, que arroxa un saldo de 419.352,88 €, non resulta suficiente para cubrir a diferencia entre os gastos e ingresos de capital (cap 6 de gastos 1.301.837,51 €– cap 7 de ingresos 616.197,42 €) que acadan un importe de 685.640,09. Esta descompensación ocasiona un déficit inicial de 266.287,21 €. Este desaxuste pode ter dúas posibles explicacións: que o concello execute unha porcentaxe de investimentos con fondos propios superior ás súas posibilidades de acordo cos ingresos recadados; ou que o concello non consiga a execución simultánea dos gastos financiados con ingresos afectados. – Da análise pormenorizada do capítulo 6 do estado de gasto dedúcese que o desequilibrio fundaméntase en ambos motivos: por un lado o volume de investimentos executados con fondos propios no exercicio 2016 (506.652,21 €) e moi elevado; e por outro a execución dos gastos de investimento con financiación afectada non é sincronizada coa obtención dos ingresos, pois obsérvase que mentres os gastos executados ascenden a 795.185,30 €, as obrigas afectados que os financian recoñecidos foron 616.197,42 €, poñendo de manifesto gran diverxencia da que falabamos. – En canto ao capítulo 2, cun total de ORN de 1.749.015,80 €, tan só uns 279.849,76 € foron financiados, sendo os demais afrontados con fondos propios. Polo tanto, e á vista do exposto, débese facer un esforzo por recortar os investimentos financiados con fondos propios, e reducilos a actuacións moi concretas e de urxente necesidade. Ao mesmo tempo deberíase poñer máis dilixencia para que en todos os departamentos se logre unha execución sincronizada dos gastos financiados con fondos finalistas doutras administracións, o que evitaría desequilibrios nas magnitudes orzamentarias. Todo isto non impide que ao mesmo tempo se leven a cabo outro tipo de actuacións que afectan aos gastos correntes que permitan a contención deste tipo de gastos, e na medida do posible a súa redución. Coñecidas estas premisas, a continuación se procede a indicar as medidas a adoptar para reverter a situación actual: 3.1. MEDIDAS A ADOPTAR EN INGRESOS Non se prevé gravar máis aos veciños mediante o incremento dos impostos, taxas ou prezos públicos, xa que vista a situación de liquidez coa que conta o Concello, non estaría xustificado.3.2. MEDIDAS A ADOPTAR EN GASTOS 1.–Servizo de mantemento de alumeado público. O custo deste servizo en 2016 ascendeu a 65.546,82 €. Prevese sacar a contratación que suporía un aforro progresivo ata chegar aos 35.000 €. 2. Servizo de axuda no fogar. Este servizo vense prestando directamente polo Concello. Non obstante unha empresa externa presta un servizo de apoio, cubrindo o mesmo en determinadas situacións como baixas, fins de semana, festivos, vacacións das auxiliares, e outras eventualidades e necesidades do servizo. Esta empresa supuxo no 2016 un custe de 137.919,85 €. A intención é que poida ir reducindo a prestación por parte da empresa, mediante a súa execución con persoal propio, o que suporía un importante aforro. Esta medida podería supoñer un aforro duns 45.000 € con carácter progresivo.3. Festas populares. Nos derradeiros anos veñen celebrándose con asiduidade varias celebracións populares destinadas a fomentar as relacións do concello cos distintos segmentos da poboación: xuventude, maiores e familia. – Festa do cogumelo: 3.026,56 € – Festa do cabalo: 12.609,60 € – Rallye: 2.612,10 € – Excursión maiores: 4.977 € – Comida maiores: 10.572 € Nos anos 2017 e 2018 non está prevista a celebración do Rallye, co que se aforrarían 2.612,10 €/ano.4. Limpeza instalacións municipais. Este servizo estase a prestar por unha empresa externa, que no ano 2016 facturou 54.499.08 €. Tense previsto que se preste a través de persoal propio, o que suporía un aforro de aproximadamente de 12.000 €/ano.5.–Custos de consumo eléctrico. No exercicio 2016 leváronse a cabo varias obras de cambio de luminarias co fin de obter un maior aforro enerxético, que se estima que se traducirá nun aforro anual de 10.000 € sobre os 83.012,19 € que se gastaron en 2016 por este concepto.6.–Obras a executar con fondos propios. No anexo de inversións do orzamento de 2017 figuran unha serie de obras a executar con fondos propios, polo que non se realizarán as de cubertas das pistas de pádel (70.000 €) e realizarase tan só a metade das previstas para gradas de campo de fútbol (100.000 €). 7.–Xestionar o orzamento do exercicio 2017 coa máxima atención ao cumprimento da estabilidade e da regra de gasto. Con estas medidas prevese que da liquidación do Orzamento 2017 resulte acreditado que para ese ano o Concello cumpriu con ámbolos dous obxectivos (estabilidade orzamentaria e regra do gasto). Se establece neste apartado unha previsión de liquidación orzamentaria do exercicio 2017 e 2018 na que se recollen a aplicación das medidas propostas, por un lado, e de seguido a análise do cumprimento dos principios de estabilidade orzamentaria e regla do gasto, en termos SEC, polo que tamén se recollen os axustes a aplicar en termos de contabilidade nacional. Debe indicarse que se atende ao “Manual da Aplicación PEFEL” sobre o modelo de PEF desenvolto en aplicación do artigo 21 da Ley orgánica 2/2012, do 27 de abril, de estabilidade orzamentaria e sostenibilidade financieira” aprobado polo Ministerio de Hacienda e Administracións Públicas para “el desarrollo práctico de un modelo único y normalizado de Plan Económico-Financiero para los entes que conforman el subsector Administración Local, para poder diagnosticar y alcanzar los objetivos de la normativa de Estabilidad Presupuestaria con el contenido propuesto en el art.21.2 de la LOEPSF, así como por lo dispuesto por el art.9.2 de la orden HAP/2105/2012, con una correcta adaptación a las peculiaridades de las corporaciones locales”. Así pois, pártese dos datos da liquidación do orzamento do exercicio de 2016, exercicio de constatación do incumprimento do obxectivo de estabilidade orzamentaria e de cumprimento da regra do gasto, conforme queda acreditado na primeira parte do presente PEF. A tales efectos, o exercicio 2016 equipárase co exercicio (n-1), sendo (n) o exercicio 2017 e (n+1) o 2018. Fanse estimacións das liquidacións orzamentarias dos exercicios n (2017) e n+1 (2018) a data 31 de decembro, tendo en conta o seguinte: No Capítulo I de gastos de persoal unicamente se reflicten as actualizacións do 1% das retribucións do persoal, sempre que a Lei de Orzamentos Xerais do Estado para 2017, aínda sen aprobar á data de elaboración deste PEF, perita tal subida, que sí está prevista no orzamento municipal. Por outra banda este capitulo verase incrementado coas novas contratacións de persoal para reforzo do SAF e persoal de limpeza, a consecuencia das medidas que se pretenden adoptar en materia de gastos, e que terá a súa contraprestación no capítulo II. No capítulo II de gastos correntes, é onde teñen a súa aplicación a maior parte das medidas de aforro que hai que cumprir. No capítulo III, intereses de préstamos. Premisa de non acudir ao crédito con entidades financeiras. No capítulo IV de transferencias correntes, contémplanse as achegas municipais en concepto de subvencións nominativas, xa previstas nas bases de execución, emerxencia social, e demais sinaladas no punto 1.2.2 deste informe. Este capítulo no exercicio 2017 vese notoriamente incrementado polas achegas que hai que facerlle ao Consorcio Galego de Servizos de Igualdade e Benestar en relación co funcionamento do Centro de Día e da Gardería. Polo tanto este capítulo de gastos incrementarase en 2017 respecto do 2016. No capítulo VI, gastos de investimentos. Anúlanse as obras sinaladas o punto anterior. Polo que respecta aos orzamentos de ingresos, considéranse os seguintes datos para as previsións a 31 de decembro dos exercicios n e n+1: No capítulo I de ingresos non se estima ningunha variación relevante con respecto ao último exercicio contabilizado. Nos capítulos II e III prevese un incremento no 2017 polas previsións de implantación de novas empresas no Polígono Industrial, que repercutiría no tanto no ICIO como na taxa urbanística. Non obstante como estes ingresos non dependen da vontade do concello, senón do propio contribuínte, e non se pode coñecer de seguro cando se van producir, pódese estimar que terán lugar ao longo tanto do exercicio 2017 como 2018. No capítulo IV, de transferencias correntes, recóllense as previsións para este ano conforme as consignacións orzamentarias e a execución das mesmas. No capítulo VII de transferencias de capital reflicte as subvencións de tal natureza da Xunta e Deputación para financiar os gastos de investimento de acordo coa contabilidade do exercicio n e a estimación da liquidación para o exercicio n+1. No citado Manual se indica que a comparativa de datos “realizará unha previsión futura (para o exercicio n e n+1) baixo un escenario de inactividade fiscal por parte dos xestores municipais, sen adoptar medidas de corrección”; a intención de este PEF vai máis aló, facendo unha profunda reflexión sobre a situación do Concello e a mellora da xestión dos servizos prestados, na convicción de que se pode acadar o obxectivo de estabilidade orzamentaria sen necesidade de incrementar a presión fiscal aos veciños. Aos efectos do CÁLCULO DA ESTABILIDADE ORZAMENTARIA, resultaría a seguinte necesida­de/capacidade de financiamento partindo dos datos de aprobación do orzamento de 2017 incrementado nas cantidades correspondentes a modificacións de créditos, cos axustes xa previstos no expediente de aprobación do orzamento, e tendo en conta os aforros propostos no punto anterior. Para os cálculos do exercicio 2018 increméntase proporcionalmente: Polo que se refire ao cumprimento da REGRA DE GASTO, pártese dos datos do cálculo da regra en 2016, e tense en conta para o gasto computable de 2017 os datos que figuran no expediente de aprobación do orzamento dese ano, e para o 2018 calcúlase un incremento en 2,3%. Do anterior resultaría: E respecto do VOLUME DE ENDEBEDAMENTO E LÍMITE DE DÉBEDA, A data de hoxe, a débeda do Concello de Curtis, de conformidade cos criterios ministeriais sobre o seu contido que exclúe os reintegros derivados das liquidacións definitivas (negativas) na participacións de Ingresos do Estado dos exercicios 2008-2009-2013, non ten ningún préstamo concertado nin con entidades públicas nen privadas. Por último, no tocante á DÉBEDA COMERCIAL E PMP De conformidade coa información rendida ao Ministerio a través da Oficina Virtual de Coordinación Financeira coas Corporacións Locais, relativo ao Período Medio de Pago da Corporación, se establece a seguinte evolución no exercicio 2016 e primeiro trimestre de 2017: Como se pode comprobar o concello de Curtis cumpre os prazos do PMP, cuns prazos de pago que non exceden do mes dende a entrada no rexistro. Non se presentan problemas de liquidez na Tesourería municipal para facer fronte aos gastos mensuais ordinarios (nóminas, seguros sociais, contratos…). Polo tanto dedúcese que o principal problema do concello non é de liquidez senón orzamentario (gastos superiores aos ingresos), situación que se pretende corrixir coa posta en marcha das medidas contidas neste PEF. Polo que se refire á posta en marcha do PEF, unha vez aprobado polo Pleno da Corporación e cumprimentados os trámites de publicación e comunicacións obrigatorios, o Plan Económico-Financeiro será executado sen demora, iniciándose as xestións e incoando os expedientes oportunos para a súa efectividade. Polo que respecta ao control e seguimento, con independencia dos informes que no seu caso sexan requiridos polos organismos de tutela autonómicos e polo Ministerio, atenderase aos informes que da liquidación do orzamento de 2017 (ano n) e de 2018 ( ano n+1) se deriven da execución orzamentaria, tendo en conta que a senda do cumprimento dos obxectivos de estabilidade orzamentaria e de regra do gasto debe cumprirse en ambos exercicios, pero en todo caso acadarse á finalidade da vixencia do Plan, que se entende coa liquidación do exercicio de 2018. Curtis, 13 de xullo de 2017. O alcalde-presidente Asdo.: Javier Fco. Caínzos Vázquez.